open-index/open-wikipedia-markdown huggingface dataset:
Mufundisi

Mufundisi (Pastor in English) munhu anoita basa rokudzidzisa Shoko raMwari muChitendero chechiKristu zvikurusei muKereke dzisiri Roman Catholic. Vafundisi vazhinji vanhurume asi mamwe maKereke ave kutendera Vafundisi vechikadzi. Kushimanda

Mabasa anoitwa naMufundisi anosanganisira:

*Kudzidzisa shoko raMwari.
*Kunamatira vanhu muKereke.
*Kuwombeka kana kuti kubhabhatidza vanenge vatendeuka.
*Kuchatisa vanenge vachiroorana.
*Kuviga vatendi vanenge vafa.

Vafundisi veKereke zhinji vanotenderwa kuroora asi VeRoman Catholic havatenderwe kutora madzimai. Mafundisi veRoman catholic vanodanwa kunzi Fata kana kuti "Father" kuEnglish.

## Mitauro yeBantu

*VaTiriki vanoti **ivanjeri** (n. gospel; word of God) kureva vhangeri.
Mushandi

Mushandi kana mushumiri (worker or employee) munhu akakapinda basa paanoshanda achibhadharwa kushanda kwaanenge aita. Vashandi vazhinji vanobhadharwa zvichienderana nenguva yavashanda, nguva yavagara pabasa, humhizha hwavo.

Mushandirwi kana kuti tenzi ndiye wacho ari kushandirwa muridzi wemushando.

## Mitauro yeBantu

*VaTaita vanoti **mkazi** (workman, worker) kureva mushandi. VaTaita vanoti **kazi** (work, occupation, employment) kureva mushando.
*VaNyungwe vanoti **anyabasa** (workers) kureva vashandi. VaGanda vanoti **kola** (work) kureva vashandi. Vanoti **mkozi** (Workman).
*VaGwere vanoti **mutambi** kana **mukoli** (worker, employee, labourer), mushandi. Mamwe mazwi: **kukola** kana **kutamba** (do, act, work, manufacture) kureva kuita, kushanda kana kugadzira.
*VaVenda vanoti **mushumi** (n. employee). Mamwe mazwi: **mushumelwa** (n. employer).
Mushandirwi

Mushandirwi (Employer) zvinoreva munhu kana sangano rakapinza munhu basa kuti ange achishanda achipiwa muripo webasa raanenge aita.
Mujawo

**Mujawo** (*race* in English) zvinoreva makundano ekumhanya kungava kwevanhu kana kwemhuka. Mhuka dzinoita makundano ekumhanya dzinosanganisira: bhiza, imbwa, mbongoro.

Nokumwe kutaura mujawo unonzi nhange-mutange.

## Mamwe Mazwi

*Kupitsirana kana kuita mapitse (to compete together, have a race) apa kureva kuita mujawo wekumhanya kana mamwe makundano.
*Chibvanzvimbo (Short distance from starting point of race).
*Chipeperabesu neChipeperahuma (n. tailwind and headwind).
*Rubatsiro rwemhepo (n. wind assistance).

## Mitauro yeBantu

*VaDigo vanoti **tsomana** (to compete) kureva kutsomana.
*MaZulu vanoti **jaha** (Afrikaans: jag. Means cause to race, drive along, make to rush along) kureva mujawo.
*MaZulu vanoti **umjaho** (n. race, competition) kureva mujawo.
*VaGwere vanoti **mbiro** (race, running, athletics; act of running or travelling on foot at a fast pace) vachireva mujawo.
Kupatsanura zvipenyu

*<small>Tarisai futi peji re [[Upangamutowo]]</small>*

**Upangamutowo** (ku Chingezi: taxonomy) kana **kupatsanurwa kwe zvipenyu**, muzvidzizo cheruambamhenyu kunobatsira kuwongorora nokunzwisisa zvinhu zvipenyu. 

## Zita
*<small>Tarisai futi peji re [[Chivakamberi -onomy (nomy)]]</small>*

### Vambo re shoko
Muruambamhenyu, *taxonomy* (kubva kuChigiriki  τάξις *( taxis )*  'kuronga; kupanga', uye -νομία *( -nomia )*  'mutowo') ndiko kudzidza kwesainzi kwekutumidza mazita, kutsanangura ( kudzingisa) uye kupatsanura mapoka ezvisikwa zvipenyu zvinoenderana nehunhu hwakagovaniswa.

* Kupangura  (arrangement; classification)
** Hupango mu sainzi (scientific classification)
* Mutowo  (method)
* Upangamutowo (taxonomy - arrangement method)

#### Kupiwa kwe zita
Zvichiendererana nepeji re Upangandimo, chivakamberi chekuti *-nomy* mu Chingezi, chivakashure chinonzi **Upanga** muChishona.

* Chivakashure **nomos** chaturikirwa kupanga (to make a law, command, order, arrange, organise, align, to devise).
* **Agronomist** rinenge roturikirwa kunzi chipangandimo.

## Kupatsanura Mhuka
Mhuka dzinopatsanurwa nenzira dzinotevera.

* Dzinoyamwisa

* Dzine muzongoza

* Dzinokambaira

* Dzehugaro huviri

## Mabviro eruzivo
Mukana (Wokuita)

Mukana kana kuti chinambo (opportunity) kuwanikwa kana kuvapo kwegwanza rokuti munhu angapinda naro pakava nepundutso.
Kuronga

Kuronga (planning; to arrange) zvinoreva mabasa anoitwa ekubvunza nokunyora pasi zvinodiwa kuti chiitiko chiri mberi chinge chichibudirira.

## Mitauro yeBantu

*Yao inoti **kulonga** (place articles together into a vessel or basket; gather grass & weeds into heaps in the garden).
*Sotho inoti **moralo** (n. plan) kureva kuronga. Katauriro kavo: **morena** (n. chief) kureva Ishe.
*Kimbundu vanoti **-longama** (v. agroup, classify, cluster, bracket, bunch) kureva kuronga mapoka.
*Mambwe vanoti **-longolola** (to unpack loads, boxes, etc) kurongonora. 
*Zigula vanoti **kulonga** (to speak, to say). 
*Bushong inoti **longa** (put in line; admonish, rebuke, disapprove, explain, educate).
*Herero inoti **oku-rongera** (v. equip; get ready for a journey or war; arm; accoutre - to equip for war; array).
*Maore vanoti urongoa (v. say, speak).
Katahwi

Katahwi (hymen in English) rukanda runowanikwa pamukana wembutu, rukanda urwu runovhara muronga unobva kunze uchipinda mukati mune chibereko. Kunonzi rukanda urwu runodambuka munhukadzi paanovamba kurara nemurume. Mune vamwe vanhukadzi rukanda urwu runodambuka kana vari kuita mitambo inosanganisira kumhanya, kutasva mabhiza nezvimwewo.
Hukoshi

Hukoshi,  hukombe (Value; importance) zvinotaura kuti chinhu chingatengeswa namari yakawanda zvakadii. Cobalt inotengwa nemari ine hukoshi hunokwana US$28,000 pa tonne rimwechete. 

## Kurerutsa Mutauro

*Chikombe (Important or striking matter or event) kureva chiitiko kana chinhu chakakosha. 

*Chikurumbidzo (Object of praise or respect) Mari chete ndicho chikurumbidzo chake- money is the only thing he values.
Kukokera

Kukokera (Directing) kupa hutungamiri nekutara gwara rinofanirwa kuteverwa uye kuwanisa midziyo nezvose zvinodikanwa nebamba rezuvanezuva  kuti zvinangwa zvekambani kana sangano zvibudirire. Vanhu vanoronga nokupangidza gwara rinofanirwa kuteverwa nekambani kana sangano vanonzi vakokeri, pahushoma onzi mukokeri.

Shoko rokuti bamba *(effort ku[[Chirungu]])* rinoreva kubata kana kushanda kwose kunoitwa kuti nechinangwa chokuti donzvo rezvirongwa zvesangano zvizadziswe.

Muchengeti, murindi, mutariri kana mukumbudzi (steward).

## Vakokeri veSangano

*Dare reVakokeri - *(Board of Directors)* idare rinotungamira sangano, rinotema mitemo mikuru inopa sangano iri gwara rokutevera uye kuburitsa pachena donzvo, nevavariro yesangano.
*Sachigaro weDare reVakokeri *(Chairman of the Board)* mumwe pakati pevaSadare anotungamira mabasa nemisangano yavo.
*Mukokeri wekunze *(Non-executive director)* anenge ari nhengo yeDare reVakokeri asi asiri mukokeri mushandi.
*Mukokeri Mukuru  *(Managing Director or Chief Executive Officer)*' anenge ari mushandi wesangano uye ari nhengo yeDare reVakokeri aine basa rokutungamira mabasa esangano zuvanezuva. Mukokeri Mukuru anoshanda ari pasi peDare reVakokeri achipanga mazano mudare iri.
*Mukokeri webamba  *(Executive Director)* anenge ari mukokeri anoshandira sangano riri kutaurwa nezvaro zuva-nezuva, ari anoona kuti zvirongwa zvedare revakokeri, zviri kutevedzerwa nokuwaniswa midziyo, mari nehumhizha hunodikwana mubazi raanotungamira.
*Mukokeri Muzvinabamba *(Chief Operating Officer or Operations Director)* anenge ari mukokeri uye mushandi weSangano anotungamira mabasa esangano mazuva ose. Mutungamiri weMushaninga anoshanda ari pasi peMukokeri Mukukuru.
*Mukokeri wezveMari kana kuti Mukokeri wezveMuduso *(Finance Director or Chief Financial Officer)*
*Mukokeri wezveVashandi *(Human Resources Director)*
*Mukokeri wezveKutengeserana *(Marketing Director)*

## Mitauro yeBantu

*MaZulu vanoti **umholeli** (Leader of oxen, boy who holds the leading rope) kureva mukokeri.
*MaZulu vanoti **umholi** (Leader) kureva mukokeri. Mamwe mazwi: **umholi wezombuso** (leader of government).
Kurangana

Kurangana (Scheming, plotting, planning, confer) zvinoreva kuisa musoro pamwe vanhu vachironga kuti voita sei basa riripo rinoda kuitwa.

*Varume vakarangana kuti vagosangana nomusi wechina kuti vachere tsime pabani.

## Tsika

*Akaimba muimbi achiti - Sharai usaputsa chirangano chedu. 

## Mitauro yeBantu

*VaYao vanoti **Chilangano** (an agreement) vachireva chirangano.
*VaYao vanoti **kuleka chilangano** (to break an agreement) vachireva kuputsa chirangano. 
*VaChewa vanoti **malango** (counsel, wisdom).
Kudzora

Kudzora (Adjusting, restraining) zvinoreva hurongwa hwekuongorora nokuzivisana hunoitwa muhushangazhi nechinangwa chokuti zvinhu zvifambe zvichitevedza gwara rakawiriranwa kuti zvinofanirwa kufamba naro.  Kuti pave nekukwanisa kudzora bundutso panofanirwa kunge paine mipimo iri kupimwa inova ndiyo inonongedza kuti zvinhu hazvisiri kufamba zvakanaka.

## Mitauro yeBantu

*VaLenje vanoti **ambulula** (v. retract, unsay) vachireva kudzora mashoko ambenge ataurwa.
Nhoo

**Nhoo** (kureva *shield*)  kana **chihlangu** tichitodza Chindau, ichombo chaishandiswa muhondo pairwiwa nemapfumo, uta nemiseve; nhoo yaishandiswa kuvhika miseve nemapfumo. Murwi ainge akabata nhoo muruoko akaibatira mberi kwake kuti akwanise kuvhika zvinopotserwa kana zvinobaya zvichibva nemberi kwake.

Nekumwe kuperetera tinoti zve *Nhovo* kana *Nhowo*.

## Chitendero

*Muimbi akaimba rwiyo rwunoti, **[[Mwari]] muri nhoo yedu**, hatidzitye hondo dzedu, dzose dzinokundwa newe.

## Mitauro yemuAfurika

*Baila vanoti **intobo** (n. shield) kureva nhoo.
*VaShambala vanoti **ngawa** (n. shield) kureva nhoo.
*Sangho vanoti **vala** kana **mvale** (n. shield) kureva nhoo.
Nhungu

**Nhungu** (n. a shelter in the fields) imba inovakwa kumunda inoshandiswa pakunge munhu oda kutiza mvura inonaya, kuwana mumvuri, kana pakudya. Kazhinji chivakwa ichi chaivakwa chine denga chete pasina madziro kana kuti chiine madziro ane mapango asina kudzirwa. Vamwe vatauri kune mamwe matunhu vanodana nhungu vachiti gotekwa kana kuti dumba.

Pakutaura kwanhasi tinogona kuti imba dzinoshandiswa nana hudhu pagedhi inhungu zvakare nokuti chinangwa chikuru kuhwanda kubva kuzuva. Saka inonzi "shack" kuchirungu inenge yonzi nhungu.

## Mamwe Mazwi

*Duka (take shelter for a short time). Fanoduka pano. Take shelter here for a short time.
*Nhungo kana mharuparu (rafter; strut; one of the sloping members in frame of roof).
*Chisana (Small, high, Roofed platform for guardian of a cultivated field).
*Muchacha (Booth in a field). Zvichida ndipo panobva zita rinonzi Machacha?

## Kurerutsa Mutauro

*Nomukunda weZioni wasara kudai ngo**muchacha** mumunda wemivhini, kudai ngedumba riri mumunda wemakaka, kudai ngedhorobha ratendenedzwa ngehondo. (Isaiah 1:8 Bhaibheri reChiNdau).

## Mitauro yeBantu

*Herero vanoti **tunga** (build; fabricate; construct). Mamwe mazwi: **omutunge** (builder; mason). **Okutunga** (fabrication). 
*Lenje vanoti **chitungu** (native African hut). Kimbundu inoti kitungu (n. hut, dwelling).
*VaKongo vanoti **tunga** kana **tunga inzo** (build a house, construct) kureva kuvaka. Mamwe mazwi: **ntunga** (a construction, a building).
*VaKongo vanoti **ntungi** (builder, founder). Mamwe mazwi: **ntungu** (n. structure, building, fabric, construction).  
*Sangho inoti gangara (n. the framework of a thatched roof, or the various components of it). Bavili vanoti **lutungulu** (n. construction).
Zenda

Zenda (fiance in English) zvinoreva murume anotarisirwa kunge ari kuroora musikana. Izwi iri rinoshandiswa pane murume akazivisa kuna tete vemusikana kuti anoda kuroora. Chiratidzo chokuda kuroora kupa nduma kumusikana. 

## Mitauro yeBantu

*Taabwa vanoti masenda (n. engagement; betrothal; espousal) chivimbiso chekuroorana.
*Taabwa vanoti kusendeka (n. make an engagement) kuita chivimbiso chekuroorana.
*Taabwa vanoti kusenda (v. take; take over; carry; carry away; carry off) kutakura.
*Sangho vanoti zendo (n. promise).
Kuringanisa

**Kuringanisa** (arranging in order, coordination, adapt) zvinoreva kubatanidza mashandiro emapazi kuti abate mabasa achidyidzana, kubatirana nekuwirirana.

Kutungamidza kana kudungamidza (to arrange in order of succession) zvichireva kuronga zvinhu nemwero wekutevedzana kwazvakafanira kuva.

## Mitauro yeBantu

*Vatauri vaYao vanoti **kulinganya** (arrange, adjust).
*VaLugwere neVaLugungu vanoti **kupanga** (v. arrange, organise, align, queue or line up; put such that in a certain order or arrangement).
*Mururimi rweKinyarwanda vanoti **kuringaniza** (to put in order) kureva kuringanisa.
Gwanza

*Gwanza (chivakwa)
*Gwanza (boka)
*Gwanza kana magwanza (path through trees).

## Mitauro yeBantu

*Bushong inoti **muantsha** (n. An opening; leak, crack, crevice, loop, noose, space between objects or lines) kureva gwanza.
Gwanza (chivakwa)

Gwanza (gap) zvinoreva nzvimbo yakavhurika iri pane chivakwa kana chiumbwa chakavharika dzimwe nzvimbo. Gwanza ringava pamadziro, paruzhowa, kana panzvimbo inoda mubati yasara isina munhu.
Gwanza (boka)

Gwanza (Vacancy) zvinoreva nzvimbo paboka kana sangano revanhu yasara isina munhu. Gwanza ringava pabasa, paboka rehutungamiri, muchikwata chenhabvu kana zvimwewo.
Pombi

**Pombi** (Pump) zvinoreva muchina unoshandiswa kudhonza mutuvi kana mweya kubva panzvimbo kuenda pane imwe nzvimbo. Pombi dzinoshanda nokukweva kana kutsindira mutuvi kana mweya uye dzinoda simba remagetsi kuti dzishande.

Nokumwe kutaura vamwe vanoti mbombi - shoko iri rinokarobva kumutauro weAfrikaans richinzi *pomp* or pump in English.

## Mitauro yeBantu

*MaZulu vanoti **amathumbu** (Tube. pipe; long. hollow object).
*MaZulu vanoti **ithumbu lamanzi** (water-pipe, hose-pipe).
Kuramwa Basa

Kuramwa kushanda (Strike) zvinoreva kuti vashandi vanenge varega kusevenza nokuda kwechinyunyuto chavanenge vainacho. Kazhinji vashandi vanoramba basa nezvikonzero zvinoti:

*Muhoro usiri kuvafadza wakanyanya kuderera.
*Mabatirwo avanoitwa neKambani
*Kunge vari kushanda munzvimbo ine njodzi dzisiri kugadziridzwa nekambani.

## Mitauro yeBantu

*MaZulu vanoti **ukuduva umsebenzi** (to go on strike) vachireva kuramwa basa. -
*MaZulu vanoti **umduvo** (Refusal of participation; strike) vachireva kuramwa basa. 
*MaZulu vanoti **ukwenza umduvo** (to go on strike) kana **ukushaya umduvo** (to refuse to participate). 
*VaNyakyusa vanoti **ilamwa** (v. disregard, doubt) kureva kuramwa. Mamwe mazwi: **ilamigwa** (v. be disregarded, doubted).
Homwe

*Homwe (pocket, bag) zvichireva home iri pachipfeko.
*Homwe yeMari (account) zvichireva rugwaro rwepakachengetwa mari kubhanga.
*Homwe (spirit medium) zvichireva munhu anosvikirwa neshave.
Boka

*Boka revanhu (Group, troop).
*Boka (masvomhu) (Set in Maths).
*Boka (1. Be selfish as regards delicacies; 2. Eat alone because unwilling to share delicacies; 3. Keep good things to eat for oneself).  Munhu ane katsika kekuboka anonzi muboki; uye ane ruboko. Nokumwe kutaura tingati anoruta.

## Mitauro yeBantu

*Kimbundu vanoti **rianda** kana **manda** (n. group, company, joint).
*Kimbundu vanoti **uanda** (n. network, net, grid, mesh). Kuziva madudziro: **uanga** (n. magic, spell).
Ishe

*<small>Kuti muvane zvimwe zvirevo zveshoko iri, ringai: [[Ishe (tsauranisa chirevo)]]</small>*

**Ishe** (kureva *Chief, Lord*) kana **She** zvinoreva munhu akagadzwa kuti ange achitonga vanhu vanogara mudunhu. MuZimbabwe madzishe anotora zvagaro zvichienda nemhuri dzavakaberekerwa; mdzishe havavhoterwe. Ishe wechikadzi anonzi **[[Shekadzi]]**, uye Vakalanga vanoti wo *Hekadzi*.

Nyika ye Zimbabwe ine madzishe anodarika mazana maviri. Mukuru wemadzishe anonzi Ishe Fortune Charumbira.

* Gombwa kana makombwa (Hereditary name especially of Cheiftainship) izita rinodanwa narwo Ushe hwedunhu sokuti Ishe Chinamhora kunyange zvazvo wacho akabata chigaro anokwanisa kunge asingashandise zita iroro sezita remhuri.
* Senge mana (be in — of part of village).
* Dendemaro (Throne) apa kureva chigaro choumambo. Izwi iri rinotaurwa kuChiNdau.
* Ngundu (head-dress of chief).
* Dzungudza (crown) kumururimi rweChiNdau. Kune zita remhuri rinonzi Zunguza.

## Kurerutsa Mutauro

* *Esther 5:1*, ..... Mambo waiya akagara padendemaro rake roumambo.... : the king was sitting on his royal throne..... (kubva muBhaibheri reChiNdau).

## Tsumo

* Ishe kukura, nokuwandirwa. A chief grows with the number of his subjects.
* Ishe, vanhu. The chief(dom) is (made by) people.
* Ishe-ndishe, ngoya ndingoya. A chief is a chief (and) a kraal head is a kraalhead.
* Ushe uruvirwa. Chieftanship is to be worked for.
* Muzandiripo haarambiri pachigaro. A predecessor is not entitled to remain in the seat (indefinitely).
* Ushe makota. Chiefship depends on the councillors.
* Munhu kubata ushe makota. A person holding chieftainship is like (having) councillors.
* Rwomuranda rwakoneswa norwashe, rwashe rwakoneswa nemvura kunaya. The servant's (journey) has been foiled by the chief's (while) the chief's (journey) has been foiled by rain.
* Ushe usiyiranwa. Chieftainship is a legacy.
* Ushe idova hunoparara. Chieftainship is (like) dew; it evaporates.
* Ushe imhute inoparara zuva rabuda. Chieftainship is (like) fog; it vanishes at sunrise.

## Mitauro weBantu

* VaYao vanoti **chilambo** kana **lilambo** (country, territory ruled by a single chief; flat country). VaGulu vanoti **nyika** (n. wilderness).
* VaLenje vanoti **mwame** (Chief or headman of a village; free man not a slave). VaFwe  vanoti **murena** (chief).
* VaMakua vanoti **ulupale** (chief) kureva **Ishe**.  VaMakua vanoti **umwene** (Chiefship) kureva hushe.
* VaChewa vanoti **umwenye** (chief) kureva **Ishe**. VaTaita vanoti **mzuri** (chief, king) kureva **Ishe**.
* VaKabwa vanoti **mtemi** (chief) kureva **Ishe**.  VaNgala vanoti **mokonzi** (chief) kureva **ishe**.
*Sesotho  vanoti **morena** (n. Lord) kureva Ishe.

## Ringai zve:

* Ishe (tsauranisa chirevo)
* Chivara.
* Sabhuku.
* Mwenemutapa.
Kurega basa

Kurega basa (Retiring) zvinotaura apo munhu anenge osiya basa makore okuti achienda pamudyandigere akwana. Panguva iyi panenge paine tariro yokuti haachatsvaki rimwe basa zvakare.

MuZimbabwe vashandi vazhinji vanotenderwa kurega basa vava nemakore makumi matanhatu (60).

## Mitauro yeBantu

*VaLubwisi vanoti **kulekela** (release; free s.b.; drop charges; pardon) kureva kuregera.
*VaLubwisi vanoti **kuleka** (1stop; let up; leave; quit) kureva kurega.
*VaMbugwe vanoti **kurekera** (to leave) vachireva kubva.
Mwenda porepore

Mwenda porepore (Go Slow) zvinotaura mashandiro evanhu vari kunanaira vachinonotsa basa iyi iri nzira yokuratidzira apo vanenge vaine chinyunyuto chavanoda kusvitsa kumushandirwi.

## Mitauro yeBantu

*Baila vanoti **kunanaila** (to walk stealthily; on tiptoe)  kureva kunyahwaira. 
*VaLozi vanoti **polepole** (adv. slowly, carefully) vachireva porepore.
*MaZulu vanoti **nanaza** (Doubt, be uncertain). Mamwe mazwi: **nanazeka**. Zvichida rinotodzana nokuti kunanazika?
Kirsty Coventry

**Kirsty Coventry** ishasha yekushambira anomirira nyika yeZimbabwe. Muzvare uyu ndewerudzi rweVarungu. Akakunda kuOlympics dzakaitwa kuChina akashongedzwa nemenduru ye gold.

## Menduru dzakabatwa naKirsty
### 2002 Commonwealth Games medals
*Gold in the 200 m IM  (2:14.53)

### 2004 Olympic medals
* Bronze in the 200 m IM (2:12.72) – Zimbabwe's second Olympic medal
* Gold in the 200 m backstroke (2:09.19)
* Silver in the 100 m backstroke (1:00.50)

### 2005 World Championship medals
* Gold in the 100 m backstroke (1:00.24)
* Gold in the 200 m backstroke (2:08.52)
* Silver in the 200 m IM (2:11.13)
* Silver in the 400 m IM (4:39.72)

### 2007 All-Africa Games
* Gold in the 200 m IM (2:13.02 CR)
* Gold in the 400 m IM (4:39.91 CR)
* Gold in the 50 m freestyle (26.19)
* Gold in the 800 m freestyle (8:43.89 CR)
* Gold in the 50 m backstroke (28.89 AR)
* Gold in the 100 m backstroke (1:01.28 CR)
* Gold in the 200 m backstroke (2:10.66 CR)
* Silver in the 100 m breaststroke (1:11.86)
* Silver in the 4x100 m medley (4:21.60 NR)
* Silver in the 4x200 m freestyle (8:38.20 NR)

### 2007 World Championship medals
* Silver in the 200 m backstroke (2:07.54)
* Silver in the 200 m IM (2:10.74)

### 2008 Olympic Medals
*Silver in the 400 m IM (4:29.89 AR)
*Silver in the 100 m Backstroke (59.19)(58.77 WR semis)
*Silver in the 200 m IM (2:08.59 AR)
*Gold in the 200 m Backstroke (2:05.24) WR

### 2009 World Championship medals
* Gold in the 200 m backstroke (2:04.81) WR
* Silver in the 400 m IM (4:32.12)

### 2011 All-Africa Games
* Gold in the 200 m IM (2:13.70)
* Gold in the 400 m IM (4:44.34)
* Gold in the 100 m backstroke (1:00.86 CR)
* Gold in the 200 m backstroke (2:12.40)
* Silver in the 100 m butterfly (1:02.20)
* Silver in the 4x100 m medley (4:24.01)
* Silver in the 4x100 m freestyle (3:57.81)
* Silver in the 4x200 m freestyle
Glendale

Glendale musha uri mu Mazowe District kuMashonaland Central, Zimbabwe. Glendale yakapiwa zita iri kufananidzwa netaundhi iri kuNorthumberland, England. Musha weGlendale uri pamupata weRwizi Mazowe chinhambwe chinokwana 60km kubva kuHarare. Izwi rokuti Mazowe rinobva pane rokuti Manzou; uku kwaive kutadza kutaura kwevarungu.

Pakuverengwa kwevanhu mogore 1982 Glendale yaiva nehugari hwevanhu 6,076. Musha uyu wakapoteredzwa nemapurazi anorima chibage, donje, gorosi nekupfuya nguruve, mombe, uye kukama mukaka. Minda yemaranjisi yeMazowe Citrus Estates iri pedyo neGlendale. Humwe hushangazhi huri muGlendale hunosanganisira National Railways of Zimbabwe, Cotton Company of Zimbabwe,  Glendale Spinners,  KuChamhembe kweGlendale kune mugodhi unochera Iron Pyrites unonzi Iron Duke Mine uri nhambwe inokwana 15km kubva kuGlendale.

## Nhoroondo

Nzvimbo ine musha weGlendale yakanga yakagarwa nevanhu verudzi rweVaShona vari pasi paShe Chiweshe, anova ndiye ari kutonga nhasi ari muruwa rweChiweshe. Mumakore 1884-1902 Vapambe pfumi vaibva kuBritain vakazotora nyika ino mugore ra1889 vakaitumidza kuti Rhodesia, nhoroondo kubva mubhuku rava: Arthur Keppel-Jones  . Vawuyi ava avakanaga vachiva ivhu renvzimbo iyi rinova gova rakanaka samare uye vakachiva gold raiwanikwa munzvimbo iyi.

Mumakore akatevera Glendale yakagarwa nevarimi vachirungu, vnahu Vatema, nevashandi vakatama kubva kuMozambique, Malawi neZambia. Kubva mugore 2000, mapurazi mazhinji airimwa nevarungu akatorwa nehurumende akapiwa kuvanhu vatema. Varungu vasara vashomane mumusha weGlendale.

Vana muzvinabhizinisi vechitema vari muGlendale vanosanganisira: Daniel Chinyemba weGlendale General Engineering and Marketing (Pvt) Ltd ne Blue Fountain Holdings (Pvt) Ltd.

## Mamana ari muGlendale

Mamana ari muGlendale anosanganisira Valley Low Density, Tsungubvi Township, Sisk, Rujeko, Highway, Westville neEastview residential suburbs.
Ranjisi

**Ranjisi** (kureva *orange*; Chishongrish: *orenji*) kana futi **raranji**, muchero unorimwa une ruvara rwe ranjisi. MuZimbabwe maranjisi anorimwa zvakanyanya kuMazowe. 

## Mamwe Mashoko
Ganda kana deko (peel, noun) rakadai seganda re ranjisi kana ndimu.

* Kusendenudza kana kufunura (to peel) zvichireva kumenya.
* Kusenda (to scrape) zvichireva kupara.

## Mashoko e Chibantu

* VaShambala vanoti **shuza** kana **mashuza** pakuwanda (n. orange) kureva orenji. VaTsonga vanoti **malamula** (n. orange tree).
* Venda vanoti **muswiri** (n. orange. From Afrikaans: **suur**) vachireva orenji. Mamwe mazwi: **thambo** (pip as of fruit).
* VaMaconde vanoti **lishenje** (n. tangerine; naartjie) vachireva nachisi.
* VaDigo vanoti **gandula** (n. to peel) vachireva kumenya.

## Tarisai futi:

* Nachisi 
* Ndimu
* Ururu (citrus/citric)
Chirungu

**Chirungu** kana Chingezi (*English*) mutauro unotaurwa serurimi rwamai kunyika yeBritain. Mutauro uyu wakapararira Pasirose kuburikidza nemabasa aGushungo, uyo abadzidziswa rudzi urwu naChinotimba, kapfupi ndokuzo enedesa rurimi irwi kuCanada, United States of America, Australia, New Zealand, South Africa nedzimwewo nyika.

Mutauro weChirungu uchiri ndiwo mutauro unoshandiswa kuita zvemabhizinisi, kudzidza, kunyora mutemo kunyika dzakanga dzakatapwa. Nyika zhinji dzemuAfrica hadzisati dzasvika pakuita zvinyorwa zvemitemo, bhizinisi nemitauro yavanhu vatema venyika dzemuAfrica.
Chindori

**Chindori** (ring for finger) chiumbwa chakaita denderedzwa chiopfekwa sechishongo pamunwe. Kune mhando dzezvindori dzakasiyana dzinosanganisira: chindori chemuchato, chevimbiso yewanano, nezvimwewo. Vazhinji vanokoshesa kuti chindori chinge chakagadzirwa nesimbi inodhura yakaita se gold kana platinum. Vamwewo vanoda chindori chakashongwa nematombo anodhura anoti: diamond, sandawana, amethyst nezvimwewo.

Mazuvano zita rinonyanya kushandiswa nderekuti rhingi. 

*Ndandazi (ring, signet ring) apa kureva rhingi kuChiNdau.

## Kurerutsa Mutauro

**Esther 3:10*, Ndizvo mambo wakadusa ndandazi yake kubva munyara yake: So the king took his signet ring from his finger. (kubva muBhaibheri reChiNdau).

## Mitauro yeBantu

*VaHaya vanoti **empeta** (ring) vachireva rhingi. 
*Mang'anja vanoti **mpete** (n. ring) vachireva rhingi.
Basa (remari)

**Basa** (Job, employment) zvinotaura shishi inoitwa muhushangazhi vanhu vachishandira kubhadharwa mari. Vanhu vazhinji vanoshandira hurumemnde nemaKambani. Kunoitawo vamwe vanhu vanozviitira zvinhu zvavo vasina mukuru wavanoti ndiya achandibhadhara mari.

Mukutaura kwe*Slang* yeChishona basa rinonzi graft.

*Kubishinga (work energetically) zvinoreva kushanda nesimba. Vari kubishinga mabasa, kurima.
*Bishi (whole-hearted activity). Pane bishi hapadanwi anonzwa.
*Kubizuka, kubinduka zvinoreva kubata basa rinorema - (do physically hard work).
*Mutare (service for which no recompense is given immediately).
*Mundi (service for which no reward is given).
*Chirango (token service to show respect and goodwill).

## Mitauro yeBantu

*VaKikuyu vanoti **wera** (n. work) kureva basa.
*VaKikuyu vanoti **koruta wera** (to work) kureva kushanda. VaKikuyu vanoti **muruti wera** (workman) kureva mushandi.
*MaZulu vanoti **ulushishi** (n. Persistent continuation of action; continued walking; persistent loquacity) - zvichida vanoreva shishi.
Mweya (wemunhu)

**Mweya wemunhu** (Nge. *Spirit*) ndicho chikamu chemunhu chisiri nyama, chisingabatike kana kuonekwa, uye chinogara kana munhu afa. Vakristu vanotenda kuti mweya wemunhu unoenda kuna Mwari kana achinge afa; Mwari vanotonga munhu uyu vachisarudza kuti munhu anopinda denga here kana kuti anoenda kugehena.

## Mamwe mapeji ekutarisa

* Moyo
* Ruhana
* Mudzimu
* Shavi
Nhova

**Nhova** (kureva *fontanelle*) kana **chipande** inhongonya yevana vacheche. Inenge yakapfava ichitaridzika pakusava ne bvupa redehenya.  Nhova inotendera kuti musoro wemwana uwumbike, kudzoka, nokudzvanyika panguva yokuzvarwa; izvi zvinobatsira kuti mwana abude pamukana waamai zviri nyore. Mapfupa emusoro anosimba kusvika nhava yavhara pamwedzi gumi nemisere kusvika makumi maviri nemana (18-24). Vamwe vanoti nhongonya.

## Tsika
*Vamwe vanotenda kuti nhova inofanirwa kurapwa nemishonga inozorwa pamusoro penzvimbo yacho.

*Mazuva ano kwave nevazhinjiwo vasisashandise mishonga yenhova, vanotenda mukupa mwana mvura yekunwa yakawanda kuti muviri wake usarase mvura yakawanda.

## Mashoko Anotodzana

*Mupandira kana Mupandiri
*Mupandirwa kana Mubandirwa
*Kupandira
*Nyamapanda (the place where roofing poles are found; the place that divides; the place of Chief Mapanda) apa kureva ruwa ruri kuMaodzanyemba kwe Zimbabwe pamuganhu neMazambuko.
*Banda 
*Mupandenyama
*Chipande

Mashoko okuti **chipande** kana **mubandirwa** angagona kuzoshanda kuturikira chinonzi **capital** kuChingezi - apa kureva mari yekuvamba bhizinisi. Capital means several things: highly important; first rate; excellent; chief; major; principal; prime; primary etc. 

## Mitauro ye Chibantu

*MaZulu vanoti **nova** (v. Soften, work soft). Mamwe mazwi: **novoza** (Soften skin, bray hide; work soft) vachireva kupfavisa dehwe.
*MaZulu vanoti **n'ovo** (ideo. of softening, braying skin).
*Zigula vanoti **towa** (v. hit, beat, smack, spank, assault, attack, pound, **twitch**, play, turn).
Chigaro (hukuru)

Izwi rokuti **chigaro** (position or role) rinogona kureva chinzvimbo chemunhu pabasa kana danho ripi zvaro pahurongwa hwekutungamirwa kwemapoka muhupenyu hwevanhu.
Bhucha

**Bhucha** (Butcher's Shop) zvinoreva chitoro chinotengeswa nyama. Bhucha ringava chitoro chakazvimirira choga kana kuti rinogona kuva mukati mechimwe chitoro chihombe chinotengesa zvokudya zvakawanda.

Mabhucha mazhinji muZimbabwe anotengesa nyama dzinoti: mombe, nguruve, huku, ne hove. Nyama yemusango inowanikwa zvishoma kumabhucha.
Chipatara

**Chipatara** (Hospital) inzvimbo inochengetwa nokurapwa vanhu vanorwara.

Vanoshanda muzvipatara vanosanganisira mukoti, chiremba, nyamukuta nevamwewo.
Jason Ziyaphapha Moyo

**Jason Ziyaphapha Moyo** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.

Jason Moyo mumwe akafa mushure mokunge avhura pasuru yaiva nebhomba rakabva raputika rikamukuvadza.
Josiah Tongogara

**Josiah Tongogara** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.

Tongogara aiva mutungamiri wemawuto erusununguko reZanla. Murume uyu akafa mutsaona yemugwagwa munguva munyika yeMozambique apo anga ari murwendo kubva kuMaputo kuenda kuZimbabwe. Rufu rwake rwakaitika mumwaka wokuti vatema vakanga vogadzirira kuwana kuzvitonga kuzere. Pane makakatanwa asina kupera kusvika nazvino pamusoro pefiro yaJosiah Tongogara. Rumwe rutivi ndorunoti akafa ichingovawo tsaona yakafanana nedzimwe tsaona; rumwe rutivi rune kufungidzira kuti akauraiwa nevabiyake vatungamiri vehondo yerusununguko.
Josiah Chinamano

**Josiah Mushore Chinamano** (akashaya 1984) igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain..

Josiah Mushore Chinamano wakarwa muhondo yechimurenga achibata ari mubato Zimbabwe African People's Union (ZAPU). Mushure mekunge nyika yasununguka VaChinamano vakashanda muhurumende vari gurukota re Transport.

Chinamano ndiye aiva mutevedzeri waJoshua Nkomo - vaviri ava vakanga vaine mifungo yakafanana pamusoro pezve matongerwo enyika. VaChinamano nemudzimai wavo Ruth, Joshua Nkomo na Joseph Msika vakasungwa nehurumende yaIan Smith vakapika jeri mugore 1964.  Hutungamiri hwevarume ava vachikokera vanhu munguva yechimurenga hwakatyisa hurumende ya Ian Smith.  

Vatungamiri vana ava vakaita makore vasingaonane nemhuri dzavo vari mujeri ku Gonakudzingwa Restriction Camp.

Smith akagombedzerwa nezvematongerwo enyika akadzamara akasunungura vatungamiri ava. Mushure mekubuda jeri VaChinamano vakaenda mberi nebasa reChimurenga.

VaChinamano vakashaya mugore 1984 vakaradzikwa pa National Heroes Acre mu Harare. Vakasiya vanakomana vaviri, mwanasikana mumwe nevazukuru vatatu.
Edgar Tekere

**Edgar Zivanai Tekere** (1 April 1937 – 7 June 2011[1]) aiva mubati wezve matongerwo enyika muZimbabwe. Murume uye wakava president we Zimbabwe African National Union (Zanu) akatungamira bato iri panguva yenhaurirano dze Lancaster House. VaTekere  vakashanda kwemakore muhurumende yeZimbabwe vachizosiya pavakakwikwidza musarudzo dzekuva mutungamiri wenyika vachipikisana naRobert Mugabe.

Edgar Zivanai Tekere igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.
Joseph Msika

**Joseph Wilfred Msika** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain. Murume uyu akanga ari mutevedzeri wemutungamiri weZimbabwe, Robert Mugabe.

## Kuzvarwa kwake

**Joseph Msika** akazvarwa musi wa 6 December 1923 kumaruwa eChiweshe mudunhu reMazowe. Baba vake vakanga vaine barika, mudzimai wavo wekutanga akazvara vanasikana; iye Joseph ndiye akazova mukomana wekutanga akazvarwa nemudzimai wechipiri. Baba naAmai vaJoseph vaiva memba dzeKereke yeAnglican. Kunonzi baba vaJoseph Msika yaiva hurudza ine gumbi remombe dzasvika zana nekuraudza uye vakanga vakaita bhizinisi rekutaura nhumbi nevanhu kubva kuMazowe kuenda kuHarare. 

Joseph akapinda chikoro kuHoward Institute uko akagamuchirwa mushure mekupereka muripo wemazai matanhatu. Mugore 1937 akagamuchirwa kuva mubhodha pachikoro ichi, karamba aripo kudzimara akunda Standard IV. Chakanga chiri chishuvo chaJoseph Msika kuva mudzidzisi asi baba vake vakanomupinza muzvidzidzo zvekuveza kuMount Selinda Mission. Joseph akabudirira muzvidzidzo zvekuveza pngauva imwecheteyo akapasa Junior Certificate yake achiverenga zvinyorwa zvaitumidzirwa.

## Kupinda basa

Semukomana mukuru Joseph Msika akanga ane janha rekubatsira kupinza vanun'una vake chikoro, saka aipota achishanda nguva nziyami *(part time)* kuBulawayo mumwaka wezororo achibata pakambani yaitakura nhumbi. Mugore 1951 Joseph akapinda basa rekuveza midziyo iro akanga obata nguva izere - *full time*. Akabata basa iri kudzimara gore 1953, apo akazosiya achinopinda basa kuJohannesburg South Africa pakambani yaisona machira. Kamabani iyi payakapinda mukushaya mari, vakuru vepo vakarongera Joseph Msika kuti anopinda basa kune imwe kambani yaisona machira kuBulawayo, uko akanotanga basa semutariri wevashandi, achizova mubati mukuru pashure. Nekufamba kwenguva Joseph Msika akazova Personnel Officer achishanda kuyananisa vashandi nanaManaja mukugadzirisa matambudziko aiva pakati pavo. Basa iri rakamukwezvera kubandiko evashandi, akazoguma ava President weTextile and Allied Union.
George Silundika

**George Silundila** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain. 

### Ruremekedzo
George Silundika akashongedzwa ruremekedzo rwegamba rehondo yerusununguko, akachengetwa pamarinda emagamba muHarare. Zvakare kune nzira zhinji dzakapiwa zita rake senzira yokurangarira gamba iri nokupa ruremekedzo.

*Goko ndiro gamba
Solomon Mujuru

**Solomon Mujuru** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain..

Solomon Mujuru, aizivikanwa nezita  Rex Nhongo (May 1, 1949 – August 15, 2011) akanga ari mutungamiri wemawuto mu Zimbabwe vakazova mubati wematongerwo enyika. Murume uyu akatungamira mawuto muhondo yechimurenga. Mushure mekunge nyika yasunungurwa vakatungamira mawuto e Zimbabwe. Vakazosiya chiwuto vakapinda mune zvematongerwo enyika vari mumiriri wedunhu re Chikomba vachibata nebato re Zanu PF. 

Solomon Mujuru akawanikwa akafa mumba yaaigara papurazi rake kuBeatrice. Hazvisati zvavivikanwa kuti chii chakakonzera moto uyu utange.

Murume uyu aive akaroora Joice Mujuru anova Vice President wenyika yeZimbabwe
Herbert Chitepo

**Herbert Wiltshire Chitepo** igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.

Herbert Wiltshire Chitepo (15 Chikumi 1923 – 18 Kurume 1975) akanga ari mutungamiri weZimbabwe African National Union (ZANU) rinova bato rairwira kuzvitonga kwevatema munguva dzeRhodesia. Herbert Chtepo wakaurawa mugore ra1975 mwedzi waKurume. Hazvizivikanwe kuti Chitepo wakaurayiwa nani. Munyori wenguva dzeRhodesia anonzi Peter Stiff anoti musoja wemawuto British anonzi, Hugh Hind ndiye anonzi akauraya Herbert Chitepo.

Chitepo ndiye akava munhu mutema wekutanga munguva yeRhodesia kuva *barrister*; rinova rimwe danho rohugweta.

## Kukura kwavo

VaChitepo vakazvarwa kuWatsomba mudunhu reInyanga; akanga ari werudzi rweva Manyika. Akadzidza pazvikoro zvinoti St David's Mission School (Bonda), St Augustine's School (Penhalonga) vachizoenda kuAdam's College (Natal, South Africa) kwaadzidza kuvamudzidzisi mugore 1945.
Leopold Takawira

**Leopold Takawira** (1916-1970) igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.

Leopold Takawira akanga ari Vice President we Zimbabwe African National Union (ZANU). Murume uyu akanga ambotsigira National Democratic Party (NDP) pashure akazotsigira Zimbabwe African People's Union (ZAPU) .Leopold Takawira waizivikanwa nemutupo wake we Mhazi kana kuti 'Shumba yeChirumanzi'

VaTakawira vakazvarwa ku Chirumanzi, Victoria district mugore 1916. Vakadzidza muzvikoro zveRhodesia vakazonorava zvokuva mudzidzisi ku Mariannhill muguta re Natal, South Africa. VaTakawira  vakazova Headmaster we Chipembere Government School kuHighfield. Vakazosiya basa rokudzidzisa vachinoshanda na Colonel David Stirling we Capricorn Africa Society, uko vakanoitwa Executive Officer.
Joshua Nkomo

**Joshua Nkomo** Igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.. 

Joshua Nkomo akatungamira mabato ezvematongerwo enyika airwira rusungnguko rwevatema muZimbabwe. Pakavhotewa muna 1980 vaNkomo vaitungamira bato rePF Zapu iro rakawana zvigaro zvizhinji kumatunhu eMatebeleland.

VaNkomo vaibva kudunhu reKezi uye vakanga vari verudzi rwemaKalanga runowanikwa kuMatebeleland.
Chimurenga

**Zvinhu zviri zvakazoitika mushure mehondo Chimurenga chechipiri** (Nge. Zimbabwe Struggle for Liberation; riot; Nde.*Umvukela*) zvinotaura hondo yakarwiwa nevanhu vatema veZimbabwe kuitira kuzvisunungura kubva kuhudzvanyiriri hwehutongi hwevarungu vakabva kuBritain. 

Shoko rokuti chimurenga rinotodza rokuti kurengera rinoreva kurunzira kana kufurira boka revanhu kuita zvisiri pamurawo kana zvisingatenderwe nehutongi huripo panguva iyoyo. Saka chimurenga chaiva nzira yekurunzira vanhu vatema kuti vapandukire hurumende yaivepo yevachena, kuti vanhu vazviwanire kodzero dzavo uye kuzvitonga kwegutsaruzhinji.

## Zvakakonzera hondo yeChimurenga chechipiri
Hondo yeChimurenga yakarwiwa nezvikonzero zvinosanganisira:

*Kubvisa hutongi hweudzvanyiriri hwaisiyanisa vatema nevarungu, vatema vachibatwa huyanga munyika yemadzibaba avo.
*Kusandura magoverwo evhu akangaasina kururama nokuti varungu vakange vagere kunechu rakanaka, vatema vakakandwa kunzvimbo dzemakomo nekune rukangarabwe.
*Kushandura hutongi hwaisatendera vatema kuti vavhote musarudzo dzenyika dzoksarudza vamiri vematunhu.
*Kuunza kuzvitonga munyika yemadzitateguru evanhu vatema.
*Bongozozo (riot).

## Mitauro yeBantu

*VaBukusu vanoti **khuureenga** (to become unruly). 
*VaTiriki vanoti **khurenga** (shake, tremble, quiver, be afraid).

:Commons:category:Chimurenga

## Etymology

Zita rekuti Chimurenga rakatorwa kubva kuna tateguru vevanhu vechiShona, xiVenda neKalanga . VaNambya ndevamwe vevanhu vari muboka iri zvakare. Tateguru wavo aizivikanwa nezita rekuti Murenga Musorowenzou (Musoro weNzou), anozivikanwa nevaVenda *saThoho yaNdou* uye *Sholo reZhou* .  Marudzi maviri awa (vechiShona nechiVenda) akazotumidza maguta avo zita remurume uyu uyezve vechiShona vakazotumidza hondo dzavo dzerusununguko nezita remurume uyu. Munhoroondo yerusununguko rwenyika yeZimbabwe, hondo mbiri dzerusununguko dzakarwiwa pakati pevepambepfumi nevanhu vatema vemunyika yeZimbabwe dzakatumidzwa mazita ekuti Chimurenga I uye Chimurenga II.

## Etymology

Zita rekuti Chimurenga rakatorwa kubva kuna tateguru vevanhu vechiShona, xiVenda neKalanga . VaNambya ndevamwe vevanhu vari muboka iri zvakare. Tateguru wavo aizivikanwa nezita rekuti Murenga Musorowenzou (Musoro weNzou), anozivikanwa nevaVenda *saThoho yaNdou* uye *Sholo reZhou* .  Marudzi maviri awa (vechiShona nechiVenda) akazotumidza maguta avo zita remurume uyu uyezve vechiShona vakazotumidza hondo dzavo dzerusununguko nezita remurume uyu. Munhoroondo yerusununguko rwenyika yeZimbabwe, hondo mbiri dzerusununguko dzakarwiwa pakati pevepambepfumi nevanhu vatema vemunyika yeZimbabwe dzakatumidzwa mazita ekuti Chimurenga chokutanga uye Chimurenga chechipri.
Nhoroondo

**Nhoroondo** (History in English) kunyorwa pasi nekutaurwa kwezviitiko zvakakosha zvakaitika mudunhu, nyika kana Pasirose. Nhoroondo yakakosha kurangarira kuti vanhu vazive:

* Kwavakabva uye kwakabva madzitateguru avo,
* Zviitiko nevanhu vakakosha vakaumba rudzi rwavo,
* Zvisungo zvakakosha kuchengetedza zvakasungwa nerudzi rwavo nemamwe marudzi kana dzimwe nyika.

Kunyorwa kwenhoroondo enyika chinhu chakakosha asiwo chinogona kuva nemakaktanwa nokuti avo vanonyora vanokwanisa kuva nedivi ravanorerekera. Kazhinji pane pane mapoka evanhu vanoita rondedzero yenhoroondo inoteererwa yogonyorwa pasi, zvinotaurwa nevamwe zvichisiiwa. Izvi zvisingarevi kuti zvasiyiwa hazvina kukosha kana kuti hazvina basa. Mukunyorwa kwenhoroondo zvinodaro kuti vanhu vanotevera ndivo vanonzwikwa kunyanya:

* Vakakunda pahondo 
* Vakatungamira kusunungurwa kwerudzi kana nyika.
* Vari kutonga panguva iyoyo.
* Vane mari vakapfuma vanokwanisa kudhindisa zvinyorwa mumapepanhau kana mabhuku.
* Uye mukunyorwa kwenhoroondo dzimwe nyaya dzakakosha dzinosara. 
* Avo vakatungamira hazvirevi kuti vakanatsa pane zvose; imwe nguva zvakaipa zvevatungamiri hazvinyorwa pasi.
*Ona papeji nezve[[Nhoroondo ye Zimbabwe]]*

## Mitauro yeBantu

*Yao inoti **mbili** (n. history) vachireva nhoroondo. Sokuti **mbiri yaRhodes**.
*Kinande inoti **mugambo** (n. history) vachireva nhoroondo.
*Hadiyya inoti tola (adj. talkative) kureva kutaurisa.
Chimurenga Chokutanga

Chimurenga chokutanga ihondo yokutanga yakarwisa varungu vakabva Britain vakauya kuzotapa nyika yava Zimbabwe nhasi.
Ndabaningi Sithole

**Ndabaningi Sithole** (31/07/1920 - Philadelphia, USA, 12/12/2000) mumwe wevatema vakatungamira mapato airwira rusununguko rwavatema panguva yeRhodesia. Aiva mutungamiri webato reZanu isati yanzi Zanu-PF. Pane makakatanwa panhau yokuti murume uyu igamba rehondo yeChimurenga here kana kuti kwete.
Hwembwa (bonde)

Hwembwa kusvirwa kwemukadzi nemurume apo mukadzi anenge akafongora. Mboro inopinda mubeche nekumashure zvinobva zvaita seimbwa iri kusvirwa.
Category:Misambo paBonde]]
Kahuku kagwamba

Pakutanga ndichinyora ndaiti ndiri kunyora zvitsvene asi zvino mupfungwa nemoyo zvaramba kugamuchirika. Ini ndakazvinyora ndini ndabvisa nokuti mumoyo mangu ndaona zvisingawirirane netsika dzedu sevanhu uye neshoko raMwari. Anenge ada kudzorera chinyora zvako zvepfungwa dzako, vanobvunza vagobvunza iwe, vanotonga vagotonga iwe. Ini ndabuda munyaya yacho iyi, handichada kuzvipamhazve. Vanhu takatarirwa kurarama kamwe, sure kwazvo kunouya rufu nekutongwa naMwari.
Ian Smith

**Ian Smith** aiva mutungamiri wehurumende yevarungu panguva ye Rhodesia. Murume uyu akatonga achizopa chigaro kuna Abel Tendekai Muzorewa mugore 1979. Smith akararama achigara muZimbabwe mushure mekuwana kutonga kweruzhinji, mugore 1980.
Hotakota

**Hotakota** (kureva *to bend down*) vachireva kudzana wakakotama.

## Mitauro ye Afrika

*VaNyole vanoti **ohuhotaahota** (v. to be bent with age).
*Nyanja inoti kota kota (zigazag). Mamwe mazwi: njira ikota (the road is bent). Mtsinje ukota ( the stream is bent).
*Dinka vanoti gotgot (adj. twisted, curly).

## Mamwe mapeji okuringa

* Kukotama
* kupfugama
Kutsvoda

Kutsvoda (Kissing) chiratidzo cherudo chinoitwa nevanodanana vangava murume nemukadzi vakaroorana, mukomana nemusikana vanodanana, kana mubereki anotsvoda mwana wake.

Mutsika dzeZimbabwe kutsvodana hachisi chinhu chinonyanya kuitwa paruzhinji pane vanhu, zvinoonekwa sezvinonyadzisa kana zvisina hunhu.

## Mitauro yeBantu

*VaZigula vanoti **kushuma** (kiss, kissing). Mamwe mazwi **kushumika** (be kissable).
*VaZigula vanoti **kushumana** (kissing each other). Mamwe mazwi **kushumwa** (to be kissed).
Mudhebhe

Mudhebhe kana kuti tirauzi (Trousers) chipfeko chivhara makumbo chichibva muchiuno. mudhebhe unovhara makumbo rimwe nerimwe riri rega. Kare midhebhe yaipfekwa nevarume chete asi iye zvino kana nevakadzi vopfekawo midhebhe.

## Mitauro yeBantu

*VaZigula vanoti **nkanzu ya jula** (n. trousers) kureva mudhebhe.
*Kinande vanoti **akadebe** (n. barrel).
Bhodhi

**Bhodhi** (Bra in English) chipfeko chemukati chevakadzi chinovhara mazamu chichimabata kuti arambe akakwirira. Bhodhi ine kapu mbiri imwe ichivhara zamu rimwe. Kapu idzi dzinobatanidzwa netambo dzinotenderera seri komusana dzimwe napamusoro pemapendekete zvichiita kuti bhodhi idonha.
Vietnam

**Vietnam** inyika iri kumaodzanyemba kweVietnam. Nyika iyi ine muganhu neLaos, China, Cambodia.

Mureza weVietnam une mufananidzo weshiri inonzi hungwe.
Sokisi

Sokisi (Sock in English) chipfeko chinopfekwa kutsoka. Sokisi rinopfekerwa:

* Kudziyisa makumbo zvikurusei kunzvimbo dzinotonhora.

* Kubata ziya rinobva mutsoka nokuti tsoka dzinoburitsa ziya rakawanda.

* Mucheno.
Chimiro chemuviri

Chimiro chemuviri wemunhu chinokonzerwa nezvinhu zvinoti: mapfupa eragwanda rake; mhasuru dzaanadzo; nemafuta ari paari. Chimiro cheragwanda chinokura nekushanduka kudzamara munhu akura abva zera, chimiro ichi chinozoramba chakadaro kwehupenyu hwese.

Panguva yekuputudza chimiro chemunhu chinoshanduka zvichigadzirira chitiko chekusikarudzi. Muvanhu vayaruka mhasuru dzinochinja nokuda kwekushenaira uye nzvimbo dzine mafuta pamuviri nehuwandu hwacho zvinochinja zvichikonzerwa nezvidenhi. Dzimwe nhodzerwa dzinobva kuvabereki dzine chekuita nemawumbirwo anoitwa muviri wemunhu.

Chimiro chemunhu chinokonzera mafambiro uye mamiriro akasiyana uye chimiro chikwanisawo kukwezva vamwe vanhu. 

## Kuumbwa kweRagwanda

Kuumbwa kwakaitwa ragwanda remapfupa emunhu ndiko kunonyanya kududza kuti munhu ane chimiro chakaita sei uye ragwanda harichinje zvakanyanya pahupenyu hwemunhu. Varume vanoonekwa vakareba pane vakadzi kazhinji-zhinji.

## Kufara pamapendekete nekukura dundundu

Kufara pamapendekete kunoonekwa muvarume panguva yekuputudza. Kukura kwemapfupa embabvu kunokonzerwa nechidenhi chinonzi testosterone panguva yokuputudza. Saka varume vaine mapendekete akakura nedundundu rakabuda, zvinotendera kuti vafeme mweya wakawanda  unoenda kumhasuru dzavo.

## Magaro makuru muvakadzi

Pakuputudza vakadzi vanokura magaro izvi zvichikonzerwa nechidenhi chinonzi estrogen. Bvupa repahudyu rinofara iyi iri umwe musiyano pakati pevarume nevakadzi. Vakadzi vane zvidya zvakafara zvinova zvinoenderana nekuzvara vana; kukura muzvidya  zvinotendera kuti mwana abude nyore panguva yokusununguka. Mushure mekuputudza zvidya zvevakadzi zvinenge zvafara kudarika mapendekete avo; kuvarume mapendekete anofara kudarika zvidya.

## Kufamba kwemafuta

Estrogen inokonzera kuti mafuta achengetwe mumagaro, zvidya nemuhudyu muvakadzi. Kana nguva yasvika yokuti vakadzi vaguma chizvaro, chidenhi chinonzi oestrogen chinoderera, zvichikonzera kuti mafuta atame kubva mumagaro, zvidya nehudyu kuenda muchiuno. Pava paya mafuta aya anochengetwa padumbu. Naizvozvo vakadzi vanoonekwa vane chiuno chitete nemagaro makuru.

Varume vane mafuta mashoma pachiso izvi zvichikonzerwa nechidenhi chinonzi testosterone, inobatsira kuparadzwa kwemafuta. Varume vanochengeta mafuta muchiuno nepadumbu nokuti havana estrogen yakawanda.

## Zvirevo

*Muviri mwene wawo. The (disposition of the) body is known by its owner
 
## Mitauro yeBantu

*VaMakhuwa vanoti **irutu** (body) kureva muviri.
Kumora

*Kumora huchi kana kubura Yuchi (Remove honey from hive).
*Kumora zvadzvurwa (1. Gather up partly ground meal; 2. Leave unground part of the amount of grain meant to be ground). 

## Kurerutsa Mutauro

*Akamora mhaka: he got into a fruitless scrape. 
*Wamora shovo: you have not ground all the stamped grain.

## Mamwe Mazwi

*Morwa (Partially ground meal set aside for occasion when its final grinding will be done).
Chiziyi (bonde)

Pakutanga ndichinyora ndaiti ndiri kunyora zvitsvene asi zvino mupfungwa nemoyo zvaramba kugamuchirika. Ini ndakazvinyora ndini ndabvisa nokuti mumoyo mangu ndaona zvisingawirirane netsika dzedu sevanhu uye neshoko raMwari. Anenge ada kudzorera chinyora zvako zvepfungwa dzako, vanobvunza vagobvunza iwe, vanotonga vagotonga iwe. Ini ndabuda munyaya yacho, handichada kuzvipamhazve. Vanhu takatarirwa kurarama kamwe, sure kwazvo kunouya rufu nekutongwa naMwari. Kana ndimiwo makambozvinzva kupi mutsika dzekwedu kuti nyaya dzakadai dzinotaurwa paruzhinji kudai - anenge adzorera nyaya yachene yatosarira iwe.
Penti

**Penti** (panty in English) chipfeko chemukati chinopfekwa nevakadzi chakareruka chinovhara nhengo dzesikarudzi zvichibva muchiuno nekuenda pakati pemakumbo. Penti rinogadzirwa rine ndandi muchiuno, chipika chinovhara nhengo dzesikarudzi, nemaburi anopinda makumbo anenge ane ndandi zvakare. mapenti haana jira rinovhara makumbo - nyangwe zvazvo mamwe ane makumbo mapfupi chete.

Mamwe mazita anoshandiswa ndeekuti nika, bhurugwa rechikadzi.
Bandiko

Muchidzidzo pimanyika, bandiko (Sector in English) - iri izwi rinoreva nzvimbo iri pakati penhara mbiri (radii) dzakanyorwa kubva pakati pedenderedzwa kuenda pazvimiso zviviri zvakasiyana zviri pamuganhu wedenderedzwa.

## Mitauro yeBantu

*VaSwahili vanoti **bandika** (1. fit together, join, connect, fasten to, attach, stick on, affix, fasten, glue down; 2. fig. attach oneself to someone).
*VaVenda vanoti **-tanganya** (connect). Mamwe mazwi: **litanganyi** (n. conjunction).